**“Θεωρία των δύο άκρων” από την κυβέρνηση του ενός**

Η κυβέρνηση του κυρίου Μητσοτάκη, μη μπορώντας και μη θέλοντας να κρύψει σε ποια εκλογική δεξαμενή απευθύνεται, διακήρυξε ότι τώρα που ξεμπέρδεψε με τη Χρυσή Αυγή, ήρθε η ώρα να ξεμπερδέψει και με το “αριστερό παρακράτος” (ούτε καν «ακροαριστερό»).

Δεν θέλουμε να ξέρουμε τι ακριβώς εννοεί με αυτόν τον ανιστόρητο αχταρμά η κυβέρνηση, (ας γκουγκλάρει «Γκοτζαμάνης» ο κύριος Μητσοτάκης, για να μιλήσουμε τη γλώσσα των νέων) αλλά αν ήμασταν στη θέση του υποτιθέμενου «παρακράτους με αριστερό προσωπείο» θα κοιμόμασταν ήσυχοι μετά από αυτή τη διακήρυξη.

Γιατί αν κρίνουμε από τα πεπραγμένα της κυβέρνησης ως προς τον ακροδεξιό (και μοναδικό ιστορικά καταγεγραμμένο) φασισμό, τότε αυτά είναι τα φρικαλέα πράγματα που έχει να περιμένει ο «φασισμός με άλλο ιδεολογικό μανδύα»:

Η κυβέρνηση να υιοθετήσει τη φρασεολογία και τις πολιτικές του, η Αστυνομία να τον προστατεύει στοργικά, και οι μετά από χίλια ζόρια συλληφθέντες του να διαφεύγουν ανέμελοι τη σύλληψη.